魏將軍歌
作者：杜甫
朝代：唐

paragraphs: 將軍昔著從事衫，鐵馬馳突重兩銜。
披堅執銳略西極，崑崙月窟東嶄巖。
君門羽林萬猛士，惡若哮虎子所監。
五年起家列霜戟，一日過海收風帆。
平生流輩徒蠢蠢，長安少年氣欲盡。
魏侯骨聳精爽緊，華岳峰尖見秋隼。
星躔寶校金盤陀，夜騎天駟超天河。
欃槍熒惑不敢動，翠蕤雲旓相蕩摩。
吾爲子起歌都護，酒闌插劒肝膽露。